Diari Oficial de la Generalitat Valenciana


Sumari del DOGV 9181, del 24-09-2021 (2021/9238)

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer del Capità Cortés, número 3, de Sant Mateu, realitzada per l'Ajuntament d'aquest municipi per a destinar-los a l'atenció a dones víctimes de la violència masclista.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9238


Data del document
:   08-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús dels immobles situats al carrer del Capità Cortés, número 3, de Sant Mateu, realitzada per l'Ajuntament d'aquest municipi per a destinar-los a l'atenció a dones víctimes de la violència masclista. [2021/9238]  
L'Ajuntament de Sant Mateu, per la Resolució d'alcaldia de 25 de gener 2019, va acordar la cessió gratuïta a la Generalitat de l'ús, per termini de dos anys prorrogables, dels locals situats al carrer del Capità Cortés, núm. 3, d'aquesta localitat, per a destinar-los a la prestació del servei d'atenció a dones víctimes de la violència masclista.  
  
La Subsecretaria de Vicepresidència i Conselleria d'Igualtat i Polítiques Inclusives, mitjançant escrits de 25 de juny de 2021 i 12 de juliol de 2021, ha proposat l'acceptació de la cessió.  
L'article 44 de la Llei 14/2003, de 10 d'abril, de Patrimoni de la Generalitat, disposa al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 assenyala que la competència per a l'acceptació correspon al titular de la conselleria competent en matèria de patrimoni.  
L'article 27.2.c de l'esmentada Llei 14/2003 estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació de l'immoble, queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, defensa i conservació.  
  
En conseqüència, amb base en els articles esmentats de la Llei 14/2003, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús per termini de dos anys prorrogables realitzada per l'Ajuntament de Sant Mateu, dels immobles situats al carrer del Capità Cortés núm. 3 de Sant Mateu, que es descriuen a continuació:  
  
1. Local comercial en carrer del Capità Cortés núm. 3, de Sant Mateu, de 155,13 m² de superfície. Consta inscrit en el Registre de la Propietat de Sant Mateu al tom 292, llibre 39, foli 131, finca 5724, inscripció 2a. Referència cadastral: 5968614HG9988D6548FF.  
2. Local comercial en carrer del Capità Cortés núm. 3 de Sant Mateu, de 237,94 m² de superfície. Consta inscrit en el Registre de la Propietat de Sant Mateu al tom 292, llibre 39, foli 133, finca 5725, inscripció 2a. Referència cadastral: 9273590HT7009A1779WO.  
Els immobles s'accepten lliures de càrregues, gravàmens i al corrent de qualsevol despesa.  
  
Segon  
La cessió es realitza per a destinar l'immoble a l'atenció a dones víctimes de la violència masclista i queda subjecte a les condicions següents:  
- L'Ajuntament no es fa responsable de les activitats a realitzar en les instal·lacions cedides, ni dels danys materials o personals que pogueren produir-se dins d'aquestes.  
- Correspon al cessionari mantindre el bon estat de les instal·lacions, així com la neteja i higiene.  
- El cessionari no hi podrà realitzar obres ni reformes sense autorització expressa de l'Ajuntament.  
- L'Ajuntament tindrà llibertat per a entrar en les instal·lacions i disposarà de les claus d'accés a aquestes.  
- La Vicepresidència i Conselleria d'Igualtat i Polítiques Inclusives es farà càrrec de les despeses dels serveis i subministraments per al desenvolupament de la seua activitat.  
  
Tercer  
La cessió serà per dos anys prorrogables; transcorregut el termini de la cessió i les pròrrogues, els locals, amb totes les seues pertinences i accessions sense càrregues ni gravàmens, revertiran al patrimoni de l'Ajuntament de Sant Mateu. Seran causa d'extinció de la cessió:  
- No destinar les instal·lacions a les finalitats i activitats per a les quals van ser cedides.  
- L'incompliment de la normativa de seguretat vigent.  
- L'incompliment de les condicions generals establides en el punt segon d'aquesta resolució.  
- La necessitat urgent, degudament justificada, del bé per l'Ajuntament.  
  
Quart  
El dret d'ús sobre l'immoble haurà d'incorporar-se a l'Inventari general de béns i drets de la Generalitat, en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon les competències demanials sobre aquest, inclosa l'administració, defensa i conservació.  
  
Cinqué  
Notificar aquesta resolució a l'ajuntament cedent, així com a la Vicepresidència i Conselleria d'Igualtat i Polítiques Inclusives, i publicar-la en el Diari Oficial de la Generalitat Valenciana, en compliment del que es disposa en l'article 44 de la llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 8 de setembre de 2021.- El conseller d'Hisenda i Model Econòmic: Vicent Soler i Marco.